b'\n_START_ARTICLE_\nRobertas Dargis\n_START_SECTION_\nBiografija\n_START_PARAGRAPH_\n1978\xc2\xa0m. baig\xc4\x97 Ma\xc5\xbeeiki\xc5\xb3 3-\xc4\x85j\xc4\x85 vidurin\xc4\x99 mokykl\xc4\x85. 1978\xe2\x80\x931983\xc2\xa0m. studijavo Vilniaus in\xc5\xbeineriniame statybos institute (dab. VGTU), in\xc5\xbeinierius statybininkas. 1979\xe2\x80\x931983\xc2\xa0m. Kruonio hidroakumuliacin\xc4\x97s elektrin\xc4\x97s (KHAE) statybos darb\xc5\xb3 vykdytojas. 1983\xe2\x80\x931987\xc2\xa0m. Kai\xc5\xa1iadori\xc5\xb3 HAE statybos valdybos darb\xc5\xb3 vykdytojas. 1987\xe2\x80\x931992\xc2\xa0m. V\xc4\xae \xe2\x80\x9eAras\xe2\x80\x9c darb\xc5\xb3 vykdytojas, aik\xc5\xa1tel\xc4\x97s vir\xc5\xa1ininkas, komercijos direktorius. 1992\xe2\x80\x931993\xc2\xa0m. eksperimentinio projektavimo ir statybos susivienijimo \xe2\x80\x9eMonolitas\xe2\x80\x9c generalinio direktoriaus pavaduotojas gamybai. Nuo 1993\xc2\xa0m. UAB \xe2\x80\x9eEika\xe2\x80\x9c, u\xc5\xbesiiman\xc4\x8dios nekilnojamojo turto pl\xc4\x97tra ir investicine veikla, generalinis direktorius. \xc4\xaemoni\xc5\xb3 grup\xc4\x97s \xe2\x80\x9eEIKA\xe2\x80\x9c \xc4\xafk\xc5\xabr\xc4\x97jas bei valdybos pirmininkas._NEWLINE_1999\xe2\x80\x932000\xc2\xa0m. Rolando Pakso Vyriausyb\xc4\x97s konsultantas b\xc5\xabsto ir komunalinio \xc5\xabkio klausimais.  2000\xe2\x80\x932001\xc2\xa0m. R. Pakso Vyriausyb\xc4\x97s kancleris.  2000\xe2\x80\x932007\xc2\xa0m. Pilietin\xc4\x97s visuomen\xc4\x97s instituto valdybos narys. 2001\xe2\x80\x932003\xc2\xa0m. neetatinis prezidento Valdo Adamkaus patar\xc4\x97jas. 2003\xe2\x80\x932004\xc2\xa0m. VGTU d\xc4\x97stytojas. 2007\xe2\x80\x932008\xc2\xa0m. neetatinis premjero Gedimino Kirkilo patar\xc4\x97jas darnios pl\xc4\x97tros klausimais._NEWLINE_2001\xe2\x80\x932013\xc2\xa0m. Lietuvos buriuotoj\xc5\xb3 s\xc4\x85jungos prezidentas, nuo 2013\xc2\xa0m. viceprezidentas strateginiam vystymui.  Vienas i\xc5\xa1 \xe2\x80\x9eAmbersail\xe2\x80\x9c projekto iniciatori\xc5\xb3. 2006\xe2\x80\x932010\xc2\xa0m. dalyvavo projekte Nacionalin\xc4\x97 pa\xc5\xbeangos premija, premijos komiteto narys. Nuo 2006\xc2\xa0m. Lietuvos statybinink\xc5\xb3 asociacijos prezidiumo narys. Nuo 2006\xc2\xa0m. Lietuvos nekilnojamojo turto asociacijos prezidentas. Nuo 2012\xc2\xa0m. Lietuvos pramoninink\xc5\xb3 konfederacijos prezidentas.'